section_heading: Povijest
paragraph_text: Davne preteče današnjih velikih zabavnih parkova bili su srednjovjekovni sajmovi održavani po nekoliko dana, s atrakcijama ondašnjeg svijeta; prikazanjima relikvija i čuda iz života svetaca, egzotičnim životinjama i sličnim stvarima. Sajmovi su uz neke novine (putujuća kazališta, cirkusi, akrobati i snagatori) ostali mjesta zabave sve do početka 19., a negdje i do polovice 20. stoljeća.